หุ้นผันผวนปิดบวก2.10จุด
ดัชนีตลาดหุ้นไทยปิดตลาดวันนี้ที่947.10 จุดเพิ่มขึ้น 2.10จุดหรือ0.22%&nbsp;&nbsp; มูลค่าการซื้อขาย กว่า 47,333.29 ล้านบาท&nbsp;
23 ก.ย. 2553

ดัชนีตลาดหุ้นไทยปิดตลาดวันนี้ที่947.10 จุดเพิ่มขึ้น 2.10จุดหรือ0.22%   มูลค่าการซื้อขาย กว่า 47,333.29 ล้านบาท 
นักวิเคราะห์ กล่าวว่า  หุ้นไทยผันผววันเดียวขึ้นลงกว่า  จุดระหว่างวันขึ้นไปสูงสุดที่957.22 จุดและต่ำสุดที่945.27 จุดซึ่งปัจจัยที่ส่งผลกระทบคือการที่ศาลปกครองสูงสุดยืนตามศาลปกครองกลางที่ให้คณะกรรมการกิจการโทรคมนาคม(กทช.)ระงับการประมูล 3 จี ส่งผลให้นักลงทุนเทขายหุ้นกลุ่มนี้ออกมาอย่างหนักเพราะเริ่มเห็นชัดเจนถึงความเสี่ยงในแง่ของการดำเนินนโยบายต่างๆเกิดขึ้นอีกครั้ง นำโดยหุ้นทรูคอร์ปอเรชั่น(TRUE)ปิด 4.10 บาทลดลง 0.84 บาท แอ๊ดวานซ์อินโฟร์เซอร์วิส(ADVANC)ปิด 90.75 บาทลดลง 1 บาท และ โทเทิ่ล แอ็คเซ็ส คอมมูนิเคชั่น (DTAC)ปิด 39.25 บาทลดลง0.50 บาท 
นักวิเคราะห์จากบล.เอเซียพลัส กล่าวว่า  หุ้นที่ยังยืนในแดนบวกได้เพราะยังมีแรงไหลเข้ามาลงทุนของนักลงทุนต่างชาติที่ยังคงมีอย่างต่อเนื่องและหากดูจากสถิติเงินที่ไหลเข้ามาลงทุนในตลาดหุ้นไทยในใน 2 รอบที่ผ่านมาจะพบว่าจะไหลข้ามาซื้อสุทธิประมาณ  6 หมื่นล้านบาทและหากดูตัวเลขซื้อสุทธิ ตั้งแต่เดือนก.ค.ถึงปัจจุบันเงินไหลเข้าแล้ว4.54หมื่นล้านบาท ซึ่งก็เท่ากับว่ายังมีเงินที่จะไหลเข้าได้อีก 1.46หมื่นล้านบาท และคาดว่าจะมีผลให้ดัชนีหุ้นไทยวิ่งขึ้นได้อีก 34.70 จุดจากดัชนี ณ วันที่ 22ก.ย.2553ซึ่งปิดที่ 945 จุดหรือมีโอกาสเห็นดัชนีหุ้นไทยพุ่งขึ้นไปทำสถิติใหม่ที่ 979 จุด